ธ.ไทยเครดิตฯ แจ้งเตือน เพจลงทุนปลอม
ธ.ไทยเครดิตฯ แจ้งเตือน เพจลงทุนปลอม นำรูปผู้บริหารธนาคารไปแอบอ้าง โดยไม่ได้รับอนุญาต
6 เม.ย. 2565

ตามที่มีการนำภาพของ นายวิญญู ไชยวรรณ ประธานเจ้าหน้าที่บริหาร ธนาคารไทยเครดิต เพื่อรายย่อย จำกัด (มหาชน) ไปใช้แอบอ้างในสื่อสังคมออนไลน์ (Facebook Page, Sponsor) เพื่อล่อลวงให้ไปลงทุนกับเพจดังกล่าว ธนาคารขอเรียนชี้แจงว่า สื่อสังคมออนไลน์ดังกล่าวไม่มีความเกี่ยวข้องใดๆ กับธนาคารไทยเครดิต เพื่อรายย่อย หรือ นายวิญญู ไชยวรรณ ทั้งสิ้นธนาคารไทยเครดิตไม่มีนโยบายให้บุคคลภายนอกจัดทำเว็บไซต์ ผลิตสื่อ จัดทำเพจเฟซบุ๊กหรือ Line ID ใดๆ โดยแอบอ้างชื่อธนาคารไปใช้หาผลประโยชน์ ทั้งนี้ ธนาคารอยู่ระหว่างการพิจารณาดำเนินการทางกฎหมาย จึงขอแจ้งให้ผู้สนใจอย่าหลงเชื่อข้อมูลจากเว็บไซต์ เพจเฟซบุ๊ก และ Line ID ดังกล่าวหากท่านพบเว็บไซต์ เพจเฟซบุ๊ก หรือ Line ID อื่นใด แอบอ้างชื่อหรือโลโก้ของธนาคาร หรือผู้บริหารของธนาคาร หรือได้รับ SMS, MMS หรืออีเมลน่าสงสัย สามารถแจ้งเบาะแสหรือสอบถามข้อมูลเพิ่มเติมที่ Call Center โทร. 0 2697 5454 ทุกวัน เวลา 08:00 - 22:00 น.